rejauldu/bengali-wikipedia huggingface dataset:
ডোমার বহুমুখী উচ্চ বিদ্যালয় নীলফামারী জেলার অন্যতম পুরাতন বিদ্যালয়। এটি ডোমার উপজেলা সদরের ডোমার পৌরসভার ৪ নং ওয়ার্ডে অবস্থিত। বর্তমানে এটি দিনাজপুর মাধ্যমিক ও উচ্চ মাধ্যমিক শিক্ষা বোর্ডের আওতাধীন রয়েছে।  ইতিহাস এটি ১৯১৯ সালে ডোমার উপজেলা সংলগ্ন চিকনমাটি মৌজায় প্রতিষ্ঠিত হয়। এরপর ১৯২১ সালে তৎকালীন কলিকাতা বিশ্ববিদ্যালয় থেকে প্রথম স্বীকৃতি প্রাপ্ত হয়ে ১৯২৩ সালে ম্যাট্রিকুলেশন পরীক্ষায় অংশ গ্রহণ করে। শুরুতে বালক-বালিকাদের একত্রে শিক্ষা চালু থাকলেও ১৯৫৯ সালে বালক বালিকাদের আলাদাভাবে পাঠ দান করার জন্য দুটি শিফট চালু করা হয়।  শিক্ষা ৬ষ্ঠ শ্রেণী থেকে ১০ম শ্রেণী পর্যন্ত ছাত্রদের পাঠদানের ব্যবস্থা রয়েছে। নবম শ্রেণী থেকে ছাত্রদের পাঠদানের জন্য বিজ্ঞান, মানবিক, ব্যাবসায় শিক্ষা তিনটি আলাদা আলাদা শাখা রয়েছে। এছাড়াও ছাত্রদের জন্য ভোকেশনাল এ পড়াশুনার সুযোগ রয়েছে।  ছাত্র-ছাত্রীর সংখ্যা ৮৬৯ জন  কৃতী ছাত্র  ডক্টর মোঃ মাশুকুল হক (সহকারী অধ্যাপক, রসায়ন বিভাগ, রাজশাহী বিশ্ববিদ্যালয়)  তুষার কান্তি রায় (ঢাকা বিশ্ববিদ্যালয়ের প্রাণরসায়নের প্রাক্তন  ছাত্র, জাপানের গিফু বিশ্ববিদ্যালয় থেকে ডায়াবেটিকের এর উপর পিএইচডি)  তথ্যসূত্র  বিষয়শ্রেণী:নীলফামারী জেলার বিদ্যালয় বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৯-এ ভারতে প্রতিষ্ঠিত
থাম্ব| ইংল্যান্ডের কিংস লিন বন্দরের হ্যানসিয়াটিক গুদাম, যা দেশটিতে টিকে থাকা একমাত্র হ্যানস্যাটিক লিগ ভবন থাম্ব| উস্টারশুইস, এন্টওয়ার্পে হ্যানসিয়াটিক লিগের সদর দপ্তর কনটোর ( ) ছিল হ্যানসিয়াটিক লিগের বিদেশী বাণিজ্যস্থল। লন্ডন (স্টিলইয়ার্ড), বেলজিয়ামের ব্রুজেস, নরওয়ের বার্গেন (ব্রিগেন), এবং রাশিয়ার নোভগরড (পিটারহফ)-এ প্রধান কনটোরের পাশাপাশি কিছু বন্দরে হ্যানসিয়াটিক লিগের বণিক প্রতিনিধি এবং পণ্য মজুদের গুদাম ছিল।   ব্যুৎপত্তি  'কনটোর' (kontor) শব্দটি মধ্যযুগের মধ্য-নিম্ন জার্মান ভাষার। শব্দটির ব্যুৎপত্তি ফরাসি 'comptoir' ও ল্যাটিন 'computāre' হতে। হ্যানসিয়াটিক লিগের মাধ্যমে শব্দটি ছড়িয়ে পড়ার পর, 'কনটোর' শব্দটি অর্থ স্ক্যান্ডিনেভিয় এবং এস্তোনীয় ভাষায় 'কার্যালয়' অর্থ এখনো ব্যবহৃত হয়। ডাচ ভাষাতে 'কার্যালয়' বলতে যখন 'kantoor' ব্যবহৃত হয়। সম্ভবত ডাচ থেকে এবং রাশিয়ার প্রথম পিটারের মাধ্যমে এই শব্দটি контора (উচ্চারণঃ কানটোরা) রুশ এবং ইউক্রেনীয় ভাষায় 'কার্যালয়' বোঝানোর জন্য ব্যবহৃত হতো। বর্তমানে রুশ ভাষায় 'কার্যালয়ের' জন্য সর্বশেষ শব্দ офис(উচ্চারণঃ অফিস) ব্যবহার হচ্ছে।   প্রত্নতত্ত্ব  কনটোর ভবনগুলির মধ্যে নরওয়ের বার্গেন শহরের ব্রিগেন কনটোর সবচেয়ে প্রসিদ্ধ। ব্রিগেনের হ্যানসিয়াটিক কনটোরটির কার্যক্রম ১৭৫৪ সালে পুরোপুরি বন্ধ হয়েছিল এবং এবং নরওয়ের নাগরিকদের দ্বারা পরিচালিত "নরওয়েজিয় কনটোর" দ্বারা প্রতিস্থাপন করা হয়েছিল, তবে ব্রিগেনের ভবনগুলিতে এখনও জার্মান অভিবাসীদের একটি বিশাল উপাদানগত বৈশিষ্ট অটুট রয়েছে। বার্গেনের কনটোরটি বিশ্ব ঐতিহ্যবাহী স্থান হিসেবে ইউনেস্কোর তালিকায় রয়েছে।  ইংল্যান্ডের কিংস লিনে হানস্যাটিক গুদামটি এখনো টিকে আছে, তবে ১৯৭১ সালে গুদামটি নরফোক কাউন্টি কাউন্সিলের কার্যালয়ে রূপান্তরিত হয়েছিল।   তথ্যসূত্র   বিষয়শ্রেণী:বাণিজ্যস্থল
ফুটি, বাঙ্গী বা বাঙ্গি বা কাঁকুড় এক রকমের শশা জাতীয় ফল। ছোট এবং লম্বাটে জাতকে চিনাল বলা হয়। ফুটি বেশ বড় আকারের হয়, কাঁচা ফল সবুজ, পাকলে হলুদ রঙের হয় এবং ফেটে যায়। ফলের বাইরের দিকটা মিষ্টি কুমড়ার মত হালকা ডোরা কাটা খাঁজযুক্ত। খেতে তেমন মিষ্টি নয়, বেলে বেলে ধরনের। এর ভেতরটা ফাঁপা থাকে। ফুটির বৈজ্ঞানিক নাম Cucumis melo এবং ইংরেজি নাম melon। অবশ্য কাছাকাছি ধরনের অনেক মেলন জাতীয় বিভিন্ন প্রজাতি ও প্রকরণের ফল আছে যেগুলোর মধ্যে ভুল বোঝাবুঝির সম্ভাবনা রয়েছে। বাঙ্গিতে রয়েছে প্রচুর পরিমাণে খাদ্যআঁশ, যা হজমশক্তি বৃদ্ধিতে সাহায্য করে। এটা সাধারণত বেলে মাটিতে জন্মায়। ফুটি  কাঁচা অবস্থাতেও খাওয়া যায়। আবার পাকা ফুটি গুড় দিয়ে খেতে খুবই ভালো লাগে।  প্রকারভেদ সাধারণত আমাদের দেশে দুই ধরনের বাঙ্গি দেখা যায়। বেলে বাঙ্গি এঁটেল বাঙ্গি  বীজ বপনের সময়  বাংলাদেশে নভেম্বর থেকে ফেব্রুয়ারি মাসের মধ্যেই বীজ বপন করতে হয়।  বাঙ্গির উপকারিতা বাঙ্গি এমন একটি ফল যা নানা রোগের উপকার করে থাকে।বাঙ্গি ডায়াবেটিস,উচ্চরক্তচাপ,অ্যাসিডিটি, আলসার, নিদ্রাহীনতা, ক্ষুধামান্দ্যসহ অনেক রোগের প্রতিকার করে থাকে।               বাঙ্গি আমাদের দেহের ওজন কমাতে সাহায্য করে। ত্বকের নানা রকমের সমস্যা দূর করতে বাঙ্গি সাহায্য করে থাকে।বাঙ্গি গর্ভবতী মহিলাদের জন্য নানা রকমের উপকার সাধন করে।   চিত্রশালা    তথ্যসূত্র   বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:সবজি বিষয়শ্রেণী:ঔষধি উদ্ভিদ বিষয়শ্রেণী:এশিয়ায় উদ্ভূত ফল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
নিউ ইয়র্ক স্টেট রুট ৩৬৮ (এনওয়াই ৩৬৮) যুক্তরাষ্ট্রের নিউ ইয়র্কে অবস্থিত অনন্ডাগা কাউন্টির একটি রাজ্য মহাসড়ক ছিল। এটা ছিল কাউন্টির সবচেয়ে ছোট মাত্র ১.৫৯ মাইলের একটি মহাসড়ক যা কিনা এলব্রিজ শহরের এনওয়াই ৩২১ এবং এনওয়াই ৫ এর মধ্যে অবস্থিত। এনওয়াই ৩৬৮ ছিল এলব্রিজ এর একটি মধ্যবর্তী সড়ক। ১৯৩০ সালে রাস্তাটির নামকরণ করা হলেও ১৯৪০ সাল নাগাদ নিউ ইয়র্ক এবং অনন্ডাগা কাউন্টির রাস্তাগুলো মেরামতের সময় এর নামকরণ রদ করা হয়।  রাস্তার বিবরণ left|thumb|২০০৮ সালে তোলা সিআর ১০৭ যা পূর্বে এনওয়াই ৩৬৮ নামে পরিচিত ছিল। এনওয়াই ৩৬৮ এলব্রিজ শহরের কার্পেনটার ব্রুক ফিস হ্যাচারি সংলগ্ন এনওয়াই ৩২১ থেকে শুরু হয়। রাস্তাটি উত্তরে অগ্রসর হয় হাফওয়ে রোড হিসাবে। হাফওয়েতে রাস্তাটি অনন্ডাগা কাউন্টির অনেক কৃষি জমি এবং বাড়িঘর অতিক্রম করে যায়। এখানে এনওয়াই ৩৬৮ কিছু বাড়ির জন্য সড়ক হিসেবে কাজ করে। তারপর রাস্তাটি তৎকালীন কনরেইল রেলরোড অতিক্রম করে। হাফওয়ে শেষ করে রাস্তাটি উত্তর-পশ্চিামাঞ্চলীয় ভিলেজ অব এলব্রিজে প্রবেশ করে। পাশাপাশি একটি জলাভূমি পাশ কাটিয়ে যায়। এনওয়াই ৩৬৮, এনওয়াই ৫ এ শেষ হবার পূর্বে, উত্তরাঞ্চলীয় লিঙ্ক রোড এবং ক্যাম্পবেল রোডকেও অতিক্রম করে।  ইতিহাস ১৯৩০ সালে এনওয়াই ৩২১ এবং এনওয়াই ৫ এর মধ্যবর্তী সড়ক হিসেবে রাস্তাটির নামকরণ করা হয়েছিল। যা কিনা এলব্রিজ শহরের হাফওয়ে গ্রামে অবস্থিত। ১৯৮০ সাল পর্যন্ত এর নাম অবিকৃত অবস্থায় ছিল, অবশেষে নিউ ইয়র্ক এবং অনন্ডাগা কাউন্টির রাস্তাগুলো মেরামতের সময় নামকরণ রদ করা হয়। বিনিময়ে অনন্ডাগা কাউন্টি এনওয়াই ৩১ বি এর মালিকানা এবং রক্ষণাবেক্ষনের ক্ষমতা লাভ করে। তখন এনওয়াই ৩৬৮ কে কাউন্টি রুট ১০৭ (সি আর ১০৭) নামে পাল্টে ফেলা হয়। পুরো রাস্তাটি ছিল  অনন্ডাগা কাউন্টির এলব্রিজ শহরে।  মূখ্য অংশবিশেষ পুরো রাস্তাটি ছিল অনন্ডাগা কাউন্টিতে।  মাইল  কি.মি.  গন্তব্য ০০  ০০  এনওয়াই ৩২১ ১.৬৮  ২.৭০  এনওয়াই ৫  আরও দেখুন  List of county routes in Onondaga County, New York  তথ্যসূত্র  বহিঃসংযোগ  368 বিষয়শ্রেণী:Transportation in Onondaga County, New York বিষয়শ্রেণী:নিউ ইয়র্ক অঙ্গরাজ্যের মহাসড়ক
ওয়েভ নয়ডা সেক্টর ১৮ দিল্লি মেট্রোর ব্লু লাইনের একটি মেট্রো স্টেশন।  দ্য গ্রেট ইন্ডিয়া প্লেস, ডিএলএফ মল, আতা বাজার (নয়ডার রাস্তার শপিং হাব) সহ নয়াডার শপিং গন্তব্যগুলির কেন্দ্রীয় স্থান মেট্রো স্টেশনের বাইরে অবস্থিত।   স্টেশন বিন্যাস   জি  রাস্তায় স্তর  থেকে প্রস্থান করুন / প্রবেশিকা  ল১  মধ্যবর্তী তলা  ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার  এল২  সাইড প্ল্যাটফর্ম নং -১, বাম দিকে খোলা হবে  দক্ষিণ পূর্ব আবদ্ধ  দিকে → নোয়েদ সিটি সেন্টার → →  পশ্চিমদিকগামী  → ← দিকে দ্বারকা সেক্টর ২১ ← ←  সাইড প্ল্যাটফর্ম নং -২, বাম দিকে খোলা হবে  এল২    সু্যোগ - সুবিধা  ওয়েভ নয়ডা সেক্টর ১৮ মেট্রো স্টেশনে উপলব্ধ এটিএমগুলি হল  150x150পিক্সেল, 150x150পিক্সেল http://www.delhimetrorail.com/ATM_details.aspx   আরো দেখুন    দিল্লি মেট্রো স্টেশনের তালিকা   দিল্লিতে পরিবহন   দিল্লি মেট্রো রেল কর্পোরেশন   দিল্লি উপবর্ণ রেলওয়ে   ভারতে দ্রুত ট্রানজিট সিস্টেমের তালিকা   তথ্যসূত্র   বহিঃসংযোগ   দিল্লি মেট্রো রেল কর্পোরেশন লি। (অফিসিয়াল সাইট)   দিল্লি মেট্রো বার্ষিক প্রতিবেদন      UrbanRail। নেট  - বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ।  বিষয়শ্রেণী:নয়ডার পরিবহন ব্যবস্থা বিষয়শ্রেণী:দিল্লি মেট্রো স্টেশন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০০৯-এ চালু রেলওয়ে স্টেশন
thumb|গঙ্গাসাগর দিঘি গঙ্গাসাগর দিঘি বাংলাদেশের রাজধানী ঢাকা শহরে অবস্থিত একটি বিশাল জলাধার এবং একমাত্র দিঘিগঙ্গাসাগর - ঢাকার একমাত্র দিঘি। এই দিঘিটি ঢাকার সবুজবাগ থানাধীন পশ্চিম রাজারবাগ এলকায় অবস্থিত।   ইতিহাস  জনশ্রুতিতে আছে যে, দিল্লীর মুঘল সম্রাট আকবর তার প্রধান সেনাপতি মান সিংহকে ষোড়শ শতকের শেষের দিকে বাংলা বিজয়ের উদ্দেশ্যে পাঠান। মান সিংহ ঢাকায় পৌছে এর পূর্ব প্রান্তে অবস্থান নেন ও তাঁবু ফেলেন। সৈন্যদের এবং স্থানীয় জনসাধারণের পানীয় জলের সমস্যা দূর করণের লক্ষ্যে সেখানে তিনি গঙ্গাসাগর নামে এই দিঘিটি খনন করেন।   আরও দেখুন    তথ্যসূত্র    বহিঃসংযোগ   গঙ্গাসাগর - ঢাকার একমাত্র দিঘি  বিষয়শ্রেণী:ঢাকা বিষয়শ্রেণী:বাংলাদেশের জলাশয়
মেহদী ফ্রান্সোয়েস কারসেলা-গন্সালেস (; জন্ম: ১ জুলাই ১৯৮৯) হলেন বেলজিয়ামে জন্মগ্রহণকারী সাবেক বেলজীয় এবং মরক্কোর একজন পেশাদার ফুটবলার, যিনি স্পেনীয় ক্লাব গ্রানাদা হতে স্ট্যান্ডার্ড লিজে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।  ক্যারিয়ার পরিসংখ্যান আন্তর্জাতিক  জাতীয় দলসালউপস্থিতিগোলবেলজিয়াম২০০৯১০২০১০১০মোট২০মরক্কো২০১১৩০২০১২৪০২০১৪৩০২০১৬৪১২০১৭৫০মোট১৯১  সম্মাননা স্ট্যান্ডার্ড লিজ  বেলজীয় প্রো লিগ: ২০০৮–০৯  বেলজীয় কাপ: ২০১০–১১, ২০১৭–১৮  বেলজীয় সুপার কাপ: ২০০৯  আনঝি মাখাচকালা  রাশিয়ান কাপ: রানার-আপ ২০১২–১৩  বেনফিকা  প্রিমেইরা লিগা: ২০১৫–১৬  তাকা দা লিগা: ২০১৫–১৬  তথ্যসূত্র  বহিঃসংযোগ   Benfica official profile        Belgium stats at Belgian FA  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব আনঝি মাখাচকালার খেলোয়াড় বিষয়শ্রেণী:স্ট্যান্ডার্ড লিয়েজের খেলোয়াড় বিষয়শ্রেণী:গ্রিসে প্রবাসী ফুটবলার বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনে বেলজীয় প্রবাসী ক্রীড়াবিদ বিষয়শ্রেণী:রাশিয়ায় প্রবাসী ফুটবলার বিষয়শ্রেণী:স্পেনীয় বংশোদ্ভূত মরক্কী ব্যক্তি বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
thumb|পুশ আপ এর সম্পূর্ণ এ্যানিমেশনhttp://www.livestrong.com/article/512170-difference-between-close-and-wide-armed-pushups/ পুশ আপ হল একটি অতি পরিচিত সরঞ্জামবিহীন শরীরচর্চা যেখানে প্রন পজিশন বা উপুড় হয়ে শুয়ে থাকা অবস্থায় দুই হাত বা বাহুর উপর ভর করে শরীর ওঠানামা করা হয়। প্রচলিত বাংলায় এটি বুক ডাউন নামে পরিচিত। পূর্বে একে ফ্লোর ডিপ নামে অভিহিত করা হত।  অতীতে এটির ওঠানামাকে "ফ্লোর ডিপ" বলা হত।1945 Power-Plus Course  by Jo Bonomo (strongman)  thumb|পুশ আপের পার্র্শ্বের চিত্র thumb|পুশ আপের কৌশল  শব্দ তত্ত্ব আমেরিকান ইংরেজি ভাষায় এই শব্দটি প্রথম আনুমানিক ১৯০৫ থেকে ১৯১০ সালের মধ্যবর্তী সময়ে ব্যবহৃত হয় এবং ব্রিটিশ ইংরেজিতে প্রেস-আপ নামে প্রথম ১৯২৮ সালে ব্যবহৃত হয়।  ব্যবহৃত পেশি  এই ব্যায়ামে মূলত বুক,বাহু এবং কাঁধের পেশী ব্যবহৃত হয়।তবে এই পেশীগুলোর সঙ্গে সংযুক্ত অন্যান্য পেশীগুলোও স্বভাবত স্বল্পভাবে ব্যবহৃত হয়| সেনাবাহিনীর নবীন সদস্যগণ প্রায়শই তাঁদের শারীরিক প্রশিক্ষণের অংশ হিসেবে এই ব্যায়ামটি করে থাকেন|  অ্যাবডোমিনাল পুশআপের সময় শরীর মেঝে থেকে উপরে ওঠানো এবং বুক ও পেটের সাথে পা একই সরলরেখায় রাখার কারণে রেক্টাস অ্যাবডোমিনিস এবং ট্রান্সভারসাস এবডোমিনিস পেশীদ্বয় বারংবার ক্রমাগত সংকুচিত হয়|  ডেলটয়েড  পেকটোরালিস মেজর  ট্রাইসেপ্স ব্রাকি  বিভিন্নতা  প্লাঞ্চ পুশআপ  নাকল্ পুশআপ  মাল্টিজ পুশআপ  হিন্দু পুশআপ থাম্ব|হিন্দু পুশ আপ বা হনুমান পুশ আপ ভারত ও পাকিস্তানের শরীরচর্চা সংস্কৃতির এবং ভারতীয় পালোয়ানি মার্শাল আর্টের একটি অতি পরিচিত অংশ। এটি ড্যান্ড হিসাবেও পরিচিত।Mujumdar D.C., The Encyclopedia of Indian Physical Culture, 1950, p.460, plate 131  গিলোটিন পুশআপ  ব্যাকহ্যান্ডেড পুশআপ  একহাতি পুশ আপ  অন্যান্য সংষ্করণ  প্লাইয়োমেট্রিক্স  নন-ট্রেইনিং  রেকর্ড ভঙ্গকারী ও পদক্ষেপসমূহ প্রাণীজগতে পুশ আপ  আরও দেখুন  তথ্যসূত্র   বহিঃসংযোগ    "An Enduring Measure of Fitness: The Simple Push-Up" by Tara Parker-Pope, The New York Times, 11 March 2008  বিষয়শ্রেণী:শারীরিক ওজনের ব্যায়াম বিষয়শ্রেণী:শক্তি প্রশিক্ষণ বিষয়শ্রেণী:শারীরিক ব্যায়াম
ইসলামি বিপ্লবী রক্ষীবাহিনী (, ; সংক্ষেপে সেপাহ বা আইআরজিসি) হল ইরানি সামরিক বাহিনীর একটি শাখা যা ১৯৭৯ সালের ২২শে এপ্রিল ইরানের ইসলামি বিপ্লবের পর আয়াতুল্লাহ রুহুল্লাহ খোমেনির নির্দেশে প্রতিষ্ঠিত হয়।IISS Military Balance 2006, Routledge for the IISS, London, 2006, p. 187 ইরানি সংবিধান অনুসারে ইরানি সেনাবাহিনী দেশটির সীমান্ত প্রতিরক্ষা ও অভ্যন্তরীণ আইনশৃঙ্খলা রক্ষায় নিয়োজিত থাকে, অন্যদিকে ইসলামি বিপ্লবী রক্ষীবাহিনী (পাসদারান) ইরানের ইসলামি প্রজাতন্ত্রী রাষ্ট্রকাঠামোর নিরাপত্তা নিশ্চিত করে থাকে।"Profile: Iran's Revolutionary Guards" . BBC. 18 October 2009. ইসলামি বিপ্লবী রক্ষীবাহিনী ইসলামি শাসনব্যবস্থার নিরাপত্তা প্রদানের পাশাপাশি বৈদেশিক হস্তক্ষেপ, সামরিক অভ্যুত্থান বা ভ্রষ্ট আন্দোলন প্রতিরোধে ভূমিকা রাখে।  বিপ্লবী রক্ষীবাহিনীর সেনা, বিমান ও নৌবাহিনী মিলিয়ে অন্তত ২৫০,০০০ সামরিক কর্মী রয়েছে। এর নৌবাহিনীটি বর্তমানে পারস্য উপসাগরের সক্রিয় নিয়ন্ত্রণে নিয়োজিত মুখ্য বাহিনী।"The Consequences of a Strike on Iran: The Iranian Revolutionary Guard Corps Navy" GlobalBearings.net, 15 December 2011. এছাড়া এটি ৯০,০০০ সক্রিয় কর্মী নিয়ে গঠিত আধাসামরিক বাসিজ মিলিশিয়াও নিয়ন্ত্রণ করে থাকে।Abrahamian, Ervand, History of Modern Iran, Columbia University Press, 2008 pp. 175–76 এর গণমাধ্যম শাখার নাম সেপাহ নিউজ।"Picture imperfect"  9 March 2013 The Economist   তথ্যসূত্র     বিষয়শ্রেণী:১৯৭৯-এ ইরানে প্রতিষ্ঠিত বিষয়শ্রেণী:ইরানি বিপ্লবের সংগঠন বিষয়শ্রেণী:ইরানি নিরাপত্তা সংস্থা বিষয়শ্রেণী:ইরান ভিত্তিক আধাসামরিক সংস্থা বিষয়শ্রেণী:ইরানের সামরিক বাহিনী বিষয়শ্রেণী:সর্ব-ইসলামবাদ বিষয়শ্রেণী:ইরান–মার্কিন যুক্তরাষ্ট্র সম্পর্ক বিষয়শ্রেণী:প্রতিরোধের অক্ষ বিষয়শ্রেণী:বাহরাইন কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:সৌদি আরব কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:ইরানে মার্কিন বিরোধী মনোভাব
thumb|right|220px|২০১৭ সালে কান চলচ্চিত্র উৎসব-এ ক্যাম্পবেল। নেওমি ক্যাম্পবেল (ইংরেজি: Naomi Campbell; জন্ম: ২২শে মে ১৯৭০) একজন বিখ্যাত ব্রিটিশ ফ্যাশন মডেল, অভিনেত্রী ও গায়িকা। বিশ্বের সেরা তিনজন মডেল মধ্যে তিনি একজন। মাত্র পনের বছর বয়সে মডেলিং শুরু করা ক্যাম্পবেল ১৯৮০ ও ১৯৯০-এর দশকের সবচেয়ে চাহিদাসম্পন্ন মডেল ছিলেন। তিনি ফ্যাশন শিল্প স্বীকৃত তার প্রজন্মের ছয়জন সুপারমডেলদের একজন।  মডেলিং কর্মজীবনের পাশাপাশি ক্যাম্পবেল অন্যান্য বিনোদন কর্মকাণ্ডের সাথে জড়িত। তিনি একটি আরঅ্যান্ডবি পপ স্টুডিও অ্যালবাম প্রকাশ করেছেন এবং কয়েকটি চলচ্চিত্র ও টেলিভিশনে কাজ করেছেন। এছাড়া তিনি দাতব্য কর্মকাণ্ডের সাথে জড়িত।  প্রারম্ভিক জীবন thumb|right|220px|২০০৭ সালে পিটার সোমের ক্যাটওয়াকে ক্যাম্পবেল।  ক্যাম্পবেল ১৯৭০ সালের ২২শে মে দক্ষিণ লন্ডনের স্ট্রিটহামে জন্মগ্রহণ করেন। তার মাতা জামাইকান নৃত্যশিল্পী ভ্যালেরি মরিস। তার মায়ের ইচ্ছানুসারে ক্যাম্পবেল কখনো তার পিতার সাথে সাক্ষাৎ করেননি। তার মা যখন চার মাসের অন্তঃসত্ত্বা তার পিতা তাকে ছেড়ে চলে যান। ক্যাম্পবেলের জন্ম সনদে তার পিতার নামের উল্লেখ নেই। তার মায়ের দ্বিতীয় বিবাহের ফলে তিনি তার সৎ বাবার বংশনাম ক্যাম্পবেল গ্রহণ করেন। তার একজন সৎ ভাই আছেন, তার নাম পিয়ের (জ. ১৯৮৫)। ক্যাম্পবেল আফ্রো-জামাইকান বংশোদ্ভূত এবং তার মাতামহীর দিক থেকে চীনা জামাইকান বংশোদ্ভূত, যাদের বংশনাম "মিং"।  ব্যক্তিজীবন বিভিন্ন সূত্রে প্রকাশিত হয় ক্যাম্পবেল মিশরীয় কোটিপতি লুইস সি. কামিলেরির সাথে সম্পর্কে জড়িয়েছেন।  তথ্যসূত্র  বহিঃসংযোগ           বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ নারী মডেল বিষয়শ্রেণী:জামাইকান বংশোদ্ভূত ব্রিটিশ ব্যক্তি বিষয়শ্রেণী:চীনা বংশোদ্ভূত ব্রিটিশ ব্যক্তি বিষয়শ্রেণী:ব্রিটিশ ফ্যাশন মডেল বিষয়শ্রেণী:ব্রিটিশ গায়িকা বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:কৃষ্ণাঙ্গ ব্রিটিশ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:লন্ডনের মডেল
thumbnail|পঠোহার মালভূমির অবস্থান সাংহাও গুহা (উর্দু: سطح مُرتفع پوٹھوہار‎) পাকিস্তানের পঠোহার মালভূমির উপর অবস্থিত একটি প্রত্নতাত্ত্বিক স্থান। এটি আহমদ হাসান দানি কর্তৃক উদ্ঘাটিত হয়।"Ancient Pakistan, Volume 1", p. 5, by University of Peshawar ৫০,০০০ থেকে ২,৫০,০০০ বছর পূর্বে এটির শেষ আন্তঃতুষারযুগীয় সময় সমাপ্ত হয়েছে।   অবস্থান  গুহাটি পেশোয়ারের কাছাকাছি অবস্থিত, উত্তর পাকিস্তানে,  উচ্চতায় এটি অবস্থিত, মার্ডান জেলায়।   আবিষ্কার  thumbnail|পাথর কাটার সরঞ্জাম মধ্য প্রত্নপ্রস্তরযুগীয় নিদর্শন সাংহাও গুহা থেকে উদ্ধার করা হয়েছে। আহমদ হাসান দানি কর্তৃক গুহাটি ১৯৬৩ সালে খনন হয়েছিল। টুকরো পাথর, হাড়, খনন করার সময় খুঁজে পাওয়া যায়।"Some Comments on the Mammalian Fauna of Sanghao Cave, a Middle Stone Age Site in Northern Pakistan", by M. Salim,  অন্য জিনিসের মধ্যে তৈরী শাঁস, চাঁছনি, অস্ত্র ফলক, থাক, ত্রিধার সূচ্যগ্র বস্তু, ইত্যাদি অন্তর্ভুক্ত। পাথুরে হস্তশিল্প স্ফটিক দ্বারা নির্মিত ছিল।"A Dictionary of Archaeology", by Ian Shaw, Robert Jameson, p.507, , published by John Wiley & Sons  তথ্যসূত্র  আরও দেখুন ভীমবেটকা প্রস্তরক্ষেত্র  বিষয়শ্রেণী:প্রস্তরক্ষেত্র বিষয়শ্রেণী:প্রত্নতাত্ত্বিক স্থল বিষয়শ্রেণী:মর্দান জেলা বিষয়শ্রেণী:পাকিস্তানের ইতিহাস বিষয়শ্রেণী:ভারতের ইতিহাস
ডান|থাম্ব|সরলতম অ্যালকেন মিথেনের রাসায়নিক গঠন  জৈব রসায়নে, অ্যালকেন বা প্যারাফিন (একটি ঐতিহাসিক নাম যার আরও অর্থ আছে) হলো সম্পৃক্ত হাইড্রোকার্বন। এদেরকে প্যরাফিন বলা হয় কারণ এরা সাধারণত বিক্রিয়ায় অংশগ্রহণ করে না। এরা অনেকটা নিষ্ক্রিয়। অ্যালকেনে সাধারণত শক্তিশালী সিগমা বন্ধন বিদ্যমান থাকে। অ্যালকেন শুধুমাত্র হাইড্রোজেন এবং কার্বন পরমাণূ দ্বারা গঠিত যারা একক বন্ধনে আবদ্ধ থাকে। অ্যালকেনের (কার্যত যা সর্বদাই চক্রবিহীন) সাধারণ রাসায়নিক সংকেত হলো CnH2n+2। অ্যালকেনসমূহ জৈব যৌগের একটি সমগোত্রীয় শ্রেণির অন্তর্ভুক্ত যাতে প্রতিটি সদস্যের আণবিক ভরের পার্থক্য হয় ১৪.০৩ একক (একটি মিথ্যানিডাইল গ্রুপ (—CH2—) এর ভর; একটি কার্বন পরমাণু, ১২.০১ একক এবং দুইটি হাইড্রোজেন পরমাণু, প্রতিটি প্রায় ১.০১ একক)। অ্যালকেনের বাণিজ্যিক উৎস প্রধানত দুইটি: অপরিশোধিত তেল এবং প্রাকৃতিক গ্যাস।   অ্যালকেন প্রস্তুতি  পরীক্ষাগারে সাধারণত কার্বক্সিলিক এসিড-এর সোডিয়াম লবণ-এর সাথে সোডালাইম মিশ্রণকে তীব্রভাবে উত্তপ্ত করলে অ্যালকেন উৎপন্ন হয়। এখানে সোডালাইমের তীব্র ক্ষার সোডিয়াম হাইড্রোক্সাইড কার্বক্সিলিক এসিডের সোডিয়াম লবণের অণু থেকে কার্বন ডাই অক্সাইড-কে সোডিয়াম কার্বনেট হিসেবে অপসারণ করে অর্থাৎ ডিকার্বক্সিলেসন ঘটিয়ে অ্যালকেন উৎপন্ন করে।  [গাড় কস্টিক সোডা (NaOH) দ্রবনে চুন (Cao) উত্তমরূপে মিশিয়ে উত্তাপের সাহায্যে মিশ্রণ থেকে পানি অপসারণ করে প্রাপ্ত সোডালাইম প্রধানত কস্টিক সোডার কাজ করে। সোডালাইম স্বচ্ছিদ্র, সহজে গলে না। তাই কাচ পাত্রে জমাট বাঁধে না এবং উৎপন্ন গ্যাস সহজেই বের হতে পারে।] শিল্প ক্ষেত্রে কার্বন মনোক্সাইড ও হাইড্রোজেন-এর মিশ্রণ ৩০০ ডিগ্রী সেলসিয়াস তাপামাত্রায় উত্তপ্ত নিকেল চূর্ণের ওপর দিয়ে চালনা করলে মিথেন উৎপন্ন হয়। কার্বন মনোক্সাইড এবং স্টিম অর্থাৎ জলীয় বাষ্পকে ২৫০-২৭০ ডিগ্রী সেলসিয়াস তাপমাত্রায় নিকেল কার্বনেট প্রভাবকের উপর দিয়ে চালনা করে মিথেনের শিল্পোৎপাদন করা হয়।  CH2=CH2+H2=CH3-CH3   তথ্যসূত্র     বিষয়শ্রেণী:জৈব যৌগ বিষয়শ্রেণী:জৈব রসায়ন বিষয়শ্রেণী:অ্যালিফ্যাটিক হাইড্রোকার্বন বিষয়শ্রেণী:হাইড্রোকার্বন বিষয়শ্রেণী:কার্যকরী মূলক
স্টেফানি এস. কুক একজন সাংবাদিক যিনি ১৯৭৭ সালে অ্যাসোসিয়েটেড প্রেসে তার প্রতিবেদনের ক্যারিয়ার শুরু করেছিলেন। ১৯৮০ সালে তিনি নিউক্লিওনিক্স সপ্তাহ, নিউক্লিয়ারফুয়েল এবং ইনসাইড এনআরসি- এর প্রতিবেদনকারী হিসাবে নিউইয়র্কের ম্যাকগ্রা-হিলে চলে আসেন। ১৯৮৪ সালে তিনি লন্ডনে স্থানান্তরিত হন এবং দুই বছর পরে বিজনেস উইক এবং নিউক্লিওনিক্স সপ্তাহের জন্য চেরনোবিল বিপর্যয়ের পরের ঘটনাগুলি কভার করেন। ২০০৪ সালে, কুক তার বই ইন মর্টাল হেন্ডস: আ কশনারী হিস্টরি অব দ্য নিউক্লিয়ার এইজ বইটি সম্পূর্ণ করতে যুক্তরাষ্ট্রে ফিরে আসেন। কুক তার ছেলের সাথে কেনসিংটন, মেরিল্যান্ডে থাকেন এবং বর্তমানে নিউক্লিয়ার ইন্টেলিজেন্স উইকলির সম্পাদক।   তথ্যসূত্র    বহিঃসংযোগ    স্টেফানি কুকের ব্লগ   নিউ ইয়র্ক টাইমস, 17 মার্চ, 2009-এ স্টেফানি কুক দ্বারা একটি পারমাণবিক বর্জ্য , অপ-এড।  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন অনুসন্ধানী সাংবাদিক বিষয়শ্রেণী:পারমাণবিক শক্তির সাথে যুক্ত মানুষ
thumb|350px|গ্রেট প্লেইন্‌স মধ্য মার্কিন যুক্তরাষ্ট্রের বেশির ভাগ অঞ্চল, এবং কানাডা ও মেক্সিকোর অংশবিশেষ জুড়ে বিস্তৃত। লাল রেখাটি ১০০ ডিগ্রী পশ্চিম দ্রাঘিমা নির্দেশ করছে গ্রেট প্লেইন্‌স () বলতে মিসিসিপি নদীর পশ্চিম ও রকি পর্বতমালার পূর্ব দিকের অঞ্চলে বিদ্যমান বিশাল বৃক্ষহীন তৃণভূমি ও বৃক্ষহীন ঘাসে আবৃত সমভূমিকে বোঝায়। এ সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।   প্রাণী  আমেরিকান বাইসন গ্রেট প্লেইন্‌স এলাকার সবচেয়ে বিখ্যাত প্রাণী। এখানকার সাধারণ স্তন্যপায়ী প্রাণীর মধ্যে আছে কাঠবিড়ালী, প্রেইরি কুকুর এবং খরগোশ। সুইফট শেয়াল একসময় অনেক ছিল, বর্তমানে বিলুপ্তির পথে।   আরও দেখুন   কানাডীয় প্রেইরি  বৃহৎ আমেরিকান মরুভূমি  উচ্চ সমভূমি (অস্ট্রেলিয়া)  লানো এস্তাকাদো  লানোস  পাম্পা  স্টেপ   আরও পড়ুন   Chokecherry Places, Essays from the High Plains, Merrill Gilfillan, Johnson Press, Boulder, Colorado, trade paperback, .  Colorado Without Mountains, A High Plains Memoir, Harold Hamil, The Lowell Press, Kansas City, Missouri, 1976, Hardback, 284 pages, .  Down and Out on the Family Farm: Rural Rehabilitation in the Great Plains, 1929-1945, Michael Johnston Grant, University of Nebraska Press, 2002,   The Dust Bowl: Men, Dirt, and Depression, Paul Bonnifield, University of New Mexico Press, Albuquerque, New Mexico, 1978, hardcover, .  Encyclopedia of the Great Plains, David J. Wishart, University of Nebraska Press, 2004, .  Woody Landscape Plants for the High Plains, D. H. Fairchild and J. E. Klete, Colorado State University, 1993, Technical Bulletin LTB93-1 (Contact CSU to buy this).  Wolf Willow, A history, a story, and a memory of the last plains frontier, Wallace Stegner, Viking Compass Book, New York, 1966, trade paperback,   The Tie That Binds (1984), a novel about farming by Kent Haruf, Vintage Books 2000, paperback, .   বহিঃসংযোগ   North Dakota State University: The Geologic Story of The Great Plains  Kansas Heritage Group: Native Prairie, Preseve, Flowers, and Research  Library of Congress: Great Plains  University of Nebraska-Lincoln: The Great Plains Study  বিষয়শ্রেণী:কানাডার সমভূমি বিষয়শ্রেণী:মার্কিন যুক্তরাষ্ট্রের সমভূমি বিষয়শ্রেণী:কানাডার অঞ্চল বিষয়শ্রেণী:যুক্তরাষ্ট্রের অঞ্চল
মানিক হোসেন মোল্লা (জন্ম: ১১ মার্চ ১৯৯৯; মানিক মোল্লা নামে সুপরিচিত) হলেন একজন বাংলাদেশী পেশাদার ফুটবলার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে মধ্যমাঠের খেলোয়াড় এবং আক্রমণভাগের খেলোয়াড় (ফুটবল) হিসেবে খেলে থাকেন।  ২০১৭–১৮ মৌসুমে, বাংলাদেশী ক্লাব ফকিরেরপুলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তীকালে, তিনি আরামবাগ, চট্টগ্রাম আবাহনী এবং শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব ঢাকা মোহামেডানে যোগদান করেছেন।  ২০২০ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।  প্রারম্ভিক জীবন মানিক হোসেন মোল্লা ১৯৯৯ সালের ১১ই মার্চ তারিখে বাংলাদেশের রাজশাহীতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২০ সালের ১৯শে জানুয়ারি তারিখে, মাত্র ২০ বছর ১০ মাস ৯ দিন বয়সে, মানিক শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৩তম মিনিটে মধ্যমাঠের খেলোয়াড় রাকিব হোসেনের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১৮ নম্বর জার্সি পরিধান করে একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মানিক সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০২০  ৪  ০ ২০২১  ৫  ০ সর্বমোট  ৯  ০  তথ্যসূত্র   বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:রাজশাহী জেলার ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আরামবাগ ক্রীড়া সংঘের ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়